Esha Deol

**Esha Deol** (an haife ta ranar 2 ga watan Nuwamba, 1981) ƴar wasan kwaikwayo ce ta ƙasar Indiya, wacce ta fi bayyana a fina-finan Hindi. Iyayenta Dharmendra da Hema Malini, ƴan fim ne. Deol ta fara wasan kwaikwayo a wani shirin wasan kwaikwayo mai ban sha'awa *Koi Mere Dil Se Poochhe* (2002), wanda fim ɗin ya yi silar da ta lashe kyautar lambar yabo ta Filmfare a matsayin rukunin sabuwar shiga-(sabuwar jarumar) da tayi fice a shirin.

Bayan jerin fitowa a wasu fina-finai da ba su yi wani tasiri ba, Deol ta sami nasara a fina-finan; *Aayutha Ezhuthu* (2004), wasan kwaikwayo na *[[Dhoom]]* (2004) da *Dus* (2005), fim mai ban tsoro *Kaal* (2005), da kuma wasan kwaikwayon No Entry (2005). Deol ta koma yin wasan kwaikwayo biyo bayan ja-baya da tayi, tare da fitowa a cikin jerin shirye-shiryen Rudra: The Edge of Darkness (2022) da *Hunter Tootega Nahi Todega* (2023).

## Farkon rayuwa da iyali

An haifi Esha Deol a Bombay (yanzu Mumbai) a ranar 2 ga Nuwamban 1981.  Ita ce 'yar' ɗan wasan masana'antar fim ta Bollywood Dharmendra da Hema Malini. Tana da 'yar'uwa mai suna Ahana. Ita ce 'yar'uwar' yan wasan kwaikwayo Sunny Deol da Bobby Deol kuma dan uwan dan wasan kwaikwayo Abhay Deol.  Mahaifinta ɗan Punjabi Jat ne,  kuma mahaifiyarta 'yar ƙabilar Hindu ce ta Tamil Iyengar Brahmin. Tana magana da yaren Tamil tare da mahaifiyarta da 'yar'uwarta.

## Ayyuka

### Farkon fim dinta da wadanda suka biyo baya (2002-2003)

Ta fara fitowa a fim a matsayin wacce ta jagoranci shirin-(lead role) tare da Vinay Shukla's *Koi Mere Dil Se Poochhe* (2002) a gaban Aftab Shivdasani, tare da Sanjay Kapoor, Jaya Bachchan da Anupam Kher suna taka rawa. Fim ɗin bai yi tasiri ba. Deol ta sami ra'ayoyi mabanbanta daga masu suka ko bitar fim game da rawar da ta taka a shirin. Savera R Someshwar na *Rediff.com* ya rubuta game da shirin "Esha, na nuna iyawa, wanda hakan kamar girman kai. "  Rakesh Budhu na Planet Bollywood ya rubuta "Ba ta da tsoro"

Fim biyu na farko na Deol na 2003: Kucch To Hai da *Chura Liyaa Hai Tumne* ba suyi tasiri ba.  

Deol na ɗaya daga cikin jarumai na JP Dutta mai yawan yaƙi mai suna *LOC: Kargil* kuma an haɗa ta da jarumi Abhishek Bachchan. Kodayake Deol da duk sauran jarumai ba su iya samun iko sosai ba, ta sami yabo mai mahimmanci dalilin rawar da ta taka a shirin. Fim din ya zama na shida cikin fina-finai mafiya samun riba  a wannan shekara.

### Ci gaba (2004-2008)

A shekara ta 2004, Deol ta fara fitowa a fina-finai na Tamil, daga cikin ta taka rawa a matsayin malamar Faransanci a fim ɗin siyasa na Mani Ratnam *Aayutha Ezhuthu* tare da Suriya . Ta sami yabo mai mahimmanci dalilin rawar da ta taka. Sify.com ta bayyana ta a matsayin "mai ban mamaki". Domin cigaba da fitowa a fina-finai na Tamil, Deol ta koyi wasu nau'o'in yaren tare da taimakon Mani Ratnam R. Kannan. Wannan shi ne ɗaya tilo fim ɗin Tamil da ta taɓa fitowa a ciki. Bayan kammala *Aaytha Ezhuthu*, Deol ta fara yin fim ɗin Hindi mai taken *Yuva*.  A *Yuva*, Deol ta sake maimaita wannan rawar kuma an haɗa ta da jarumi Ajay Devgn. An saki fina-finai biyu a rana guda, amma fina-finan ba su yi tasiri ba..

Deol a ƙarshe ta sami ci gaba tare da Fim din kamfanin Yash Raj Films *'[[Dhoom]]* tare da jaruman shirin; Abhishek Bachchan, John Abraham, Uday Chopra da Rimi Sen. Wannan shine aikinta na farko anan, a shirin akwai jaruma Chopra. Fim ɗin ya samu karɓuwa, ya zama fim na huɗu cikin fina-finai mafiya samun riba a wannan shekara. Duk da ƙarancin samun iko a cikin fim ɗin, amma irin rawar da ta taka ya yi silar da aka zaɓe ta cikin jerin masu takarar don lashe kyautar lambar yabo ta IIFA a karo na 6, ta rukunin masu taimakawa jagororin shirin fim a fim ɗin-(Supporting actress).

## Sauran ayyukanta

A lokacin da take makaranta a Makarantar Jamnabai Narsee, tana da sha'awar kwallon kafa kuma tana taka leda a matsayin ƴar wasan tsakiya. Ta kasance kyaftin ɗin tawagar kwallon ƙafa ta makaranta, ta wakilci kwalejin ta a wasan kwallon hannu a matakin jiha. Ta taka leda a matsayin ƴar wasan ƙwallon ƙafa ta ƙasa kuma an zaɓe ta don buga wa Maharashtra wasa a Babbar Gasar Cin Kofin Kasa a Punjab a shekara ta 2001. 

Kamar mahaifiyarsu, Esha da 'yar'uwarta suna horar da su a cikin salon rawa na gargajiya.. Esha ƙwararriyar ƴar rawa ce ta Odissi kuma ta samu horon ne a Bharatanatyam.

A watan Fabrairun 2020, Deol ta kaddamar da littafinta na farko; *Amma Mia!* a kan dandamalin Instagram. Littafin na bayanin jagoranci ne na hannu kan kiwon iyaye da abinci na yara.

## Rayuwa ta Aure

A ranar 29 ga watan Yunin 2012, Esha Deol ta auri Bharat Takhtani a wani bikin aure a haikalin ISKCON a Mumbai.

A cikin watan Afrilun 2017, an sanar da cewa ma'auratan suna tsammanin ɗansu na farko. Ta haifi 'yarta a watan Oktoban 2017 a asibitin Hinduja da ke Mumbai kuma ta sanya mata suna Radhya. A ranar 10 ga Yunin shekarar 2019, ta haifi 'yarta ta biyu, Miraya. A ranar 6 ga watan Fabrairun 2024 Deol da mijinta Takhtani sun sanar da rabuwa bayan shekaru 12 da aurensu.

## Harkar Fim
### Fim
**Duka fina-finan na Hindi ne, sai dai in an lura wani baya daga ciki sai a sanar ko a gyara.*

### Talabijin

## Manazarta

## Adireshin Waje
* 
*